GiliGold/VAD_KnessetCorpus huggingface dataset:
סופה לנדבר: אנחנו ספרנו איתך לפני כמה ימים, כאשר היינו בוועדה, כאשר שנינו היינו באותה ועדה ביום הקשה שאנחנו כולנו התלוננו וגם אתה היית שותף לדברים שאמרתי, ואתה בעצמך אמרת שיש אנשים שהם קשישים שחיים רק מביטוח לאומי ולא מספיק להם.
חביב קצב: דווקא לא אלה שגרים במקבצים, בהוסטלים.
חביב קצב: ברשותך, אני רוצה להגיד לך.
חביב קצב: אני חושב שאלה שלא גרים בהוסטלים ואלה שלא גרים במקבצים, אלה שגרים בדירה שכורה והם משלמים כל חודש שכר דירה גבוה, אלה הם האנשים במצב קשה.
חביב קצב: אלה אנשים שמתקשים מאוד, כי הם חיים על קצבת הקיום, הם משלמים שכר דירה גבוה, זה עולה ויורד, הם צריכים אחת לשנה, אחת לשנה וחצי להחליף דירה, מלבד ההוצאות הנלוות לכך.
חביב קצב: לדעתי, באנשים האלה צריכים לטפל.
חביב קצב: שיסלחו לי דיירי הדיור.
סופה לנדבר: תן לי פתרון עכשיו, לפני שאני משחררת את עיריית אשדוד.
סופה לנדבר: כמהנדס, תן לי פתרון.
סופה לנדבר: אסור לשים על הגג דודי שמש?
גרי טננבאום: בעצם מבחינת הנדסה, אין בעיה, כי זה יותר הוצאות לתכנון הנדסי.
גרי טננבאום: צריך לתת נניח יותר שטח לאנרגיה, צריך לעשות מתקנים אחרים למערכת הסולרית.
גרי טננבאום: מערכת סולרית ניתן אולי לתכנן לא במפלס אחד, אלא לעשות כמה מפלסים.
סופה לנדבר: אבל זה אפשרי מבחינה הנדסית?
גרי טננבאום: התקן לא עושה את ההגבלות.
שלומית אבינח: אז במי זה תלוי?
גרי טננבאום: בתכנון.
סופה לנדבר: אז מה, מר חביב קצב, זה עניין של כסף רק?
חביב קצב: גם יכולת מעשית לעשות את זה.
חביב קצב: עם כל הכבוד למה שאומר המהנדס, לא נראה לי שבגג אחד אפשר לשים שם 150 דודי שמש, עם כל הקרינה שלהם.
חביב קצב: לא נראה לי מהשטח שצריך כל דוד.
חביב קצב: לא נראה לי מעשי.
חביב קצב: בבקשה, יושב פה קבלן, שיגיד לי איך הוא עושה את זה.
גרי טננבאום: על מנת להגדיל את השטח הקליטה, לתת מענה לצריכה.
גרי טננבאום: זה לא אומר שאין בעיה, צריך גם לתכנן, אבל שוב, אני אומר לך, התקן לא מגביל, אין הגבלה.
גרי טננבאום: הכול תלוי באדריכלות הבניין וכמובן מאדריכלות דרך כל המערכות.
סופה לנדבר: תגיד לי בבקשה, בבניין שקיים, נניח, אפשר לשנות את המצב נכון להיום?
גרי טננבאום: הוא כבר בנוי, הוא כבר מתוכנן.
גרי טננבאום: המערכות כבר קיימות, אז זה אי אפשר.
סולי מרקוביץ: אני יודע ממקומות וישובים אחרים שביקשו היתר והעירייה לא אישרה להם את זה.
סולי מרקוביץ: במקבצים אחרים העירייה לא אישרה להם את זה.
סופה לנדבר: וכאן ביקשתם והעירייה לא אישרה?
סולי מרקוביץ: כאן אני לא יכול להגיד שביקשנו או לא ביקשנו, אני לא רוצה להגיד דברים שאני לא יודע.
סולי מרקוביץ: אני יודע על ישובים אחרים, בגלל שאין יכולת.
סולי מרקוביץ: תראי, גם אפשר לבנות 7 קומות ורק לדודי שמש, מה שנקרא 7 גגות, אבל צריך גם למצוא דוד שמש שגם השמש תגיע אליו.
אורי טל: בסופו של דבר, אם רוצים יותר שירותי חשמל, משלמים יותר שכירות.
סופה לנדבר: אני פונה עכשיו לחברת החשמל.
סופה לנדבר: אני יודעת שלפי החוק הקיים במדינת ישראל, אי אפשר לתת הנחות ולפי החוק אתם לא נותנים הנחות, אבל אני גם יודעת שבאנגליה, בהולנד, במדינות סקנדינביה, קיים תעריף לעניים.
סופה לנדבר: זאת אומרת, יש תעריף אחד עבור חשמל לאנשים עניים ויש תעריף אחד לאנשים עשירים.
סופה לנדבר: תסביר לי, אנחנו צריכים, כמחוקקים, לעשות משהו דרך חוק, או אתם מוכנים לעשות משהו, תעריפים מיוחדים לאנשים מבוגרים?
סופה לנדבר: מה ניתן לעשות כדי להקל על האנשים האלה?
ישראל מובשוביץ: אם אני אלך ישר לשורה התחתונה, אז בפירוש המחוקק ויותר מזה, משרד התשתיות הלאומיות, שהוא מופקד על הנושא, הוא זה שצריך להוביל את המהלך.
ישראל מובשוביץ: מדוע?
ישראל מובשוביץ: זה לא סתם שהחוק לא מאפשר.
ישראל מובשוביץ: החוק קבע, מבחינה פילוסופית, שתעריפי החשמל הם לא אלה שאמורים לתת מענה לבעיות חברתיות, כהגדרה והגדיר את זה כאם אתה נותן מענה דרך תעריף החשמל, אתה גורם לסבסוד צולב, וסבסוד צולב אסור על פי אותה תפיסת עולם תעריפים.
ישראל מובשוביץ: נכון הוא שבעולם קיימות שיטות שונות של תעריפים חברתיים.
ישראל מובשוביץ: לא קוראים לזה תעריף לעניים, קוראים לזה בכל מיני שמות ואנחנו בשעתו העברנו את המידע הזה למשרד התשתיות.
ישראל מובשוביץ: העניין הוא שזה, לדעתי, לא מיושם כי כולם מבינים שהרבה יותר פשוט לתת פה את המענה לבעיות הכלכליות של הלקוח בצורה ישירה, כפי שהמדינה יודעת לעשות, ולא דרך החשמל.
ישראל מובשוביץ: כי מכל הדברים שאתה רואה דרך תעריף החשמל אתה לא מצמצם, כי אנחנו הולכים עם תווית, אז זה לא כל כך נעים להגיע עם תווית כזאת לחברת החשמל.
ישראל מובשוביץ: זה יוצר איזה מנגנון חברתי, ואם מותר לי להביע דעה אישית, אני מנהל אגף השיווק בחברת חשמל, מתעסק בנושא הזה 30 שנה, באנשים שמתקשים לשלם את חשבונות החשמל.
ישראל מובשוביץ: לנו, זה אחד הדברים היותר לא נעימים בעבודה בחברת חשמל.
ישראל מובשוביץ: להביא בן אדם שהולך לביטוח לאומי והולך ללשכת הרווחה בעירייה, לשלוח אותו לפתק, כי צריך לעשות בזה איזה שהוא סוג של סימון, מישהו צריך לעשות את הפילוח הזה---
סופה לנדבר: כן, אבל יש קבלה ויש חשבונית.
ישראל מובשוביץ: לא, אבל אני מתכוון שכדי שמישהו ייכנס לקטגוריה הזאת של תעריף חברתי, איזה שהיא רשות במדינה צריכה לקבוע שאכן הוא הבן האדם המתאים.
ישראל מובשוביץ: אף אחד לא מצפה שחברת החשמל תעשה את זה.
ישראל מובשוביץ: יש לנו מספיק בעיות משלנו.
ישראל מובשוביץ: אנחנו לא נקים לשכות שבהן יגידו 'תביא לי את תלוש המשכורת, אני אבדוק את זה'.
ישראל מובשוביץ: אז אני קורא לזה, כמו שבצבא שאומרים שאתה הולך לעשות 'טופס טיולים' שבו אתה מתחיל להחתים אנשים כדי לזכות בתעריף הזה, לדעתי זה לא מכובד, אבל זו החלטה של המדינה.
ישראל מובשוביץ: העברנו את הסקירה הזאת שעשינו בשעתו למשרד התשתיות.
ישראל מובשוביץ: דיברנו איתם כמה פעמים.
ישראל מובשוביץ: זה נשאר במצב שכולם מבינים שיש בעיה, ואין ספק שיש בעיה, יש אנשים שמתקשים לשלם את חשבון החשמל, ולאו דווקא מהאוכלוסייה שנמצאת פה בחדר, ואנחנו יודעים את זה בוודאות.
ישראל מובשוביץ: זה מצבים אפילו יותר קשים.
ישראל מובשוביץ: אני מאוד אשמח, בתור חברת חשמל, שיימצא פתרון.
ישראל מובשוביץ: אנחנו כרגע מה שהצענו כפתרון לא עושה את החשבון יותר זול, אבל הוא עוזר לאנשים מסוימים שמתקשים לנהל את משק הבית, יצאנו עם פטנט חדש שזה מונה חכם.
ישראל מובשוביץ: זה, דרך אגב, פטנט מלפני שלושים שנה.
ישראל מובשוביץ: רק עכשיו האלקטרוניקה הגיעה גם לזה.
ישראל מובשוביץ: הוא נקרא 'מונה תשלום מראש' ואנחנו בימים אלה מתחילים להתקין אותו לכל מיני לקוחות.
ישראל מובשוביץ: במקום לנתק אותם, כאלה שמתקשים לשלם, אז פונים אליו, אומרים לו 'תשמע, אתה מתקשה לשלם?
ישראל מובשוביץ: אתה לא מסתדר?
ישראל מובשוביץ: בוא נתקין לך את המונה הזה, ומעכשיו אתה תקבע את קצב התשלומים שלך.
ישראל מובשוביץ: ' אז הוא כבר לא יקבל חשבון פעם בחודשיים, הוא יכול לקנות חשבון כזה פעם ביום, פעם בשבוע.
ישראל מובשוביץ: המונה הזה חכם.
סופה לנדבר: הם אומרים שגם ברוסיה יש תעריפים שונים.
סופה לנדבר: עיריית אשדוד, אני אסירת תודה שבאתם, ואתם צריכים לפקח יותר טוב על הבניין הזה ואנחנו בעוד חודש ימים ניפגש כאן.
סופה לנדבר: אני תמיד עומדת כיושבת ראש הוועדה על יד אותם אנשים שבעצם זקוקים לטיפול ויכול להיות שחסרה להם שפה, אבל הם צריכים לדעת שבכנסת יש להם בית, ויש לאן לפנות ואנחנו תמיד, אפילו אם הבקשה היא קטנה מאוד, מטפלים בבקשה ופותרים המון בעיות ובגלל זה הזמנתי אתכם היום, ובגלל שאתם אנשים טובים.
סופה לנדבר: אני לא רציתי להרים קול,
סופה לנדבר: לכעוס, ותאמינו שאני יכולה לעשות את זה.
סופה לנדבר: לא רציתי שאני ארגיש לא נוח בגלל שאני כועסת על האנשים מהעיר שלי, אבל גם שאתם לא תרגישו לא נוח.
סופה לנדבר: ובגלל זה אני היום הייתי מאוד מאוד עדינה וחביב יודע שאני היום הייתי מאוד עדינה.
סופה לנדבר: אני לא הייתי מינורית, אני הייתי עדינה.
סופה לנדבר: ובגלל זה אני מבקשת שבעוד חודש אני דורשת שהאנשים האלה יגורו בתנאים כמו שצריך ובגלל זה אני מוכנה לשחרר אתכם, אני רק רוצה שחברת החשמל תסיים ותתן לי עצה.
גרי טננבאום: גב' סופה לנדבר, סליחה, לא סתם לקבוע את התעריפים.
גרי טננבאום: הצד של העירייה, לפחות הצד של הפיקוח, אני לא יודע מה יכול להשתנות תוך חודש.
סופה לנדבר: להוריד מנוף ולסיים בנייה.
גרי טננבאום: יש שם בקשה והבקשה אושרה לתוספת בנייה ועכשיו קבלת היתר בנייה נמצאת בשלב הסיום.
גרי טננבאום: אז אוטוטו הם צריכים לקבל היתר בנייה.
גרי טננבאום: הם צריכים לבנות.
גרי טננבאום: העירייה לא יכולה להתערב בהתארגנות של אתר הבנייה ולהגיד באיזה שיטה הם צריכים לבנות, או להרכיב את המנוף על הגג, או שיהיה מנוף מגדל כפי שהוא עכשיו – זה הכול תלוי בקבלן, ביזם.
גרי טננבאום: הם אוטוטו צריכים להתחיל לבנות.
גרי טננבאום: אז אם הם נמצאים פה, אז שהם יגידו.
גרי טננבאום: כי חבל, כי מבחינת הפיקוח ומבחינת העירייה, לצורך אכלוס הבנייה, נעשה הכול.
גרי טננבאום: נעשה הכול.
גרי טננבאום: הפרויקט הוא פרויקט בשלבים.
גרי טננבאום: עכשיו הגיע שלב חדש, הם צריכים לבנות.
גרי טננבאום: אז שהם יגידו, כי חבל שאנחנו נגיע לפה בעוד חודש---
ברוך צימר: יש פה קונפליקט קטן: אם המנוף יפורק, לא תהיה מעלית נוספת.
ברוך צימר: אם הוא יישאר עוד 4 חודשים, תהיה מעלית נוספת.
ברוך צימר: החוק מחייב מעלית נוספת, אם זה מעל 9 קומות.
דוד טל: כל הבניין כבר מוכן, מפורק, נמצא במפרט.
דוד טל: זה רק להרכיב אותם.
דוד טל: לא לבנות, זה להרכיב.
סופה לנדבר: תשמעו, אני לא רוצה שבעוד 3 חודשים יהיה לאנשים האלה סבל.
סופה לנדבר: אני לא חושבת עכשיו על פתרון, יש פתרונות במדינת ישראל.
סופה לנדבר: עכשיו עושים אכלוס של עוד בניין ועוד בניין.
סופה לנדבר: אתם מכעיסים אותי.
סופה לנדבר: אני לא רוצה לכעוס, הרי כולנו מבינים שיש כאן עניין של כסף ורק כסף.
סופה לנדבר: רבותיי, בואו לא נהיה נאיבים.
סופה לנדבר: אז אם האנשים האלה לא מסוגלים להגיד, אז אני אומרת: תסיימו את הסיפור הזה.
סופה לנדבר: אני רוצה שבתוך חודש לא יהיה שם שום דבר, שיהיה דשא מאחורה, שיהיה פיתוח כמו שצריך.
סופה לנדבר: אני לא יודעת מי אחראי על זה.
סופה לנדבר: כל אחד יודע על מה הוא אחראי.
סופה לנדבר: תלכו לעירייה ותגידו לראש העיר ולמהנדס העיר, 'אנחנו דורשים מיד לסיים את הביטוח'.
ברוך צימר: אני מתחייב להיות בקשר ישיר (אבא שלי דובר רוסית) מול הדייר שמתלונן.
ברוך צימר: אני מתחייב לטפל מולו אישית ולדאוג שלא יהיו שום טענות.
סופה לנדבר: זה 9 קומות.
סופה לנדבר: כל הקומה התשיעית מאוד לא---
ברוך צימר: כל הדיירים מאושרים, יש רק הקומה התשיעית.
סופה לנדבר: אל תספר לי, אני הייתי בישיבה איתם, אני דיברתי איתם.
ברוך צימר: זה הפידבק שאני מקבל.
ברוך צימר: אני מתחייב שכל הדיירים של הקומה התשיעית, מצדי שלא ישלמו שכירות בתקופת ההפרעה הזאת, לפתור אותם אישית, שהם יהיו שבעי רצון.
סופה לנדבר: מר חביב קצב, אתה נגד?
חביב קצב: אני רוצה לשבת אתו על נושא התוספת.
חביב קצב: אני אמרתי את זה.
סופה לנדבר: נגד תוספת.
חביב קצב: אני אמרתי, אני לא מתלהב מנושא התוספת.
חביב קצב: אני רוצה לשבת אתו על התוספת.
חביב קצב: בנושא של הבנייה כשיש דיירים בפנים, זה מאוד לא מרגיע אותי.
סופה לנדבר: זה מסוכן.
חביב קצב: זה לא רק מסוכן.
חביב קצב: בתחום מסוכן, זה לא מסוכן.
סופה לנדבר: מה אנחנו מסכמים?
חביב קצב: אני אמרתי שאני מגיע למקום, אני אשב איתם על הנושא הזה.
חביב קצב: אני לא הסתרתי את דעתי שאני לא מתלהב מנושא התוספת.
סופה לנדבר: מתי אני מקבלת ממך?
חביב קצב: את תשמעי ממני.
חביב קצב: אני אגיע למקום, ובקרוב מאוד את תשמעי ממני.
סופה לנדבר: שבוע וחצי מקסימום?
חביב קצב: פלוס מינוס זה טווח הזמן, אבל אני אהיה איתכם בקשר, אני אתאם איתכם.
סופה לנדבר: טוב, בסדר.
סופה לנדבר: עוד שבוע וחצי אני רוצה לשמוע ממך על מה אתם עושים שם ואני מאוד מאוד לא רוצה שתהיה בנייה מעל הראש של האנשים האלה, אחרת אני לא יודעת.
סופה לנדבר: תגיד לי, בבקשה, חברת החשמל, מה אתה מציע לעשות עם האנשים האלה?
סופה לנדבר: בכל זאת אנחנו כולנו בני אדם וגם אנחנו נגיע לגיל הזה.
סופה לנדבר: הם לא מקבלים פנסיה, הם מקבלים ביטוח לאומי, קצבת ביטוח לאומי מאוד נמוכה.
סופה לנדבר: אתה מציע לשנות משהו בחוק?
ישראל מובשוביץ: אני חושב שראוי לבחון את הנושא של תעריפים חברתיים, אבל במקביל אני מציע, מאחר שעל פי הניסיון שלנו זה תהליך מאוד ארוך, ומאחר שחשבונות החשמל מגיעים אחת לחודשיים ולעתים קשה לראות בדיוק איך אתה מתכנן את הצריכה שלך במשך החודשיים, נגיד גם בתקופה של קיץ או חורף, אני מציע שכל מי שחושב שהפטנט הזה של המונה.
ישראל מובשוביץ: .. החשמל לא הופך להיות יותר זול, בוודאות מוחלטת אנחנו יודעים שזה מבחינתנו מונה לא עסקי.
ישראל מובשוביץ: כי כל הלקוחות שמקבלים מונה כזה, חשבון החשמל שלהם יורד.
ישראל מובשוביץ: זה ניסיון בינלאומי.
ישראל מובשוביץ: זה יוצר טרחה מסוימת.
ישראל מובשוביץ: אני לא הופך את זה לפטנט שהוא מושלם, הוא משלם מראש.
ישראל מובשוביץ: אנחנו לא זקוקים לכסף מראש, אבל זה הפטנט.
ישראל מובשוביץ: הבן אדם צריך ללכת לקנות את זה.
ישראל מובשוביץ: אני בדיוק מסתכל ברשימה לראות איפה יש באשדוד נקודת מכירה.
ישראל מובשוביץ: אם אני לא טועה, יש תמיד בחנויות.
ישראל מובשוביץ: זה משהו חדש שעשינו.
סופה לנדבר: כמה עולה המכשיר בעצמו?
סופה לנדבר: לא, אתם נותנים המכשיר הזה.
ישראל מובשוביץ: למרות שלנו זה עולה פי כמה וכמה, העלויות כולן על חברת חשמל.
סופה לנדבר: (מתרגמת מרוסית): הוא אומר שלנו זה לא משנה, אנחנו לא צריכים מחשב כזה, זה לא פתרון לבעיה שלנו, בגלל שהכרטיס הזה לא נותן לנו פתרון.
סופה לנדבר: הרי אנחנו צריכים לאכול, אנחנו צריכים לבשל, אנחנו צריכים להתרחץ, אנחנו צריכים דוד לחמם.
סופה לנדבר: זאת אומרת, עבורנו זה לא משנה.
סופה לנדבר: תגיד לי, בבקשה, דבר אחר.
סופה לנדבר: אני מבינה שאנחנו עכשיו מדברים בשפה אנושית, לא בשפה של יושבת ראש וחברת חשמל.
סופה לנדבר: האם אתם תתמכו ביוזמה שאנחנו נעשה שינוי בחקיקה, או נחוקק חוק כמו שיש במדינות מסוימות, שיהיו שני תעריפים.
סופה לנדבר: זה לא משנה איך אנחנו נגיד.
ברוך צימר: זה לא תלוי בו.
סופה לנדבר: תשמע, יוזמה חברתית יכולה להיות גם מחברת חשמל.
סופה לנדבר: זה לא תלוי, אנחנו מדברים---
ישראל מובשוביץ: השחקנים שקובעים במערכת זה משרד התשתיות והרשות לחשמל.
ישראל מובשוביץ: חברת החשמל מביעה דעה תפעולית, אסור לה להביע דעה פילוסופית.
ישראל מובשוביץ: אם מדברים על קידום הנושא, משרד התשתיות הלאומיות ורשות החשמל שלמעשה היא קובעת את התעריפים, לא אנחנו.
סופה לנדבר: אנחנו נשב ואנחנו נחליט מה לעשות.
ישראל מובשוביץ: אנחנו נשתף פעולה בכל ההיבטים התפעוליים.
אורה חריש: אני רוצה לציין שעל פי התקן, כמו שאמר חביב קצב, התקנות בהוסטלים הם רק על חשמל ולא על גז.
אורה חריש: זה נושא בטיחותי, אסור להתקין גז.
אורה חריש: זה לא בסדר, אבל בואי לא נשכח---
סופה לנדבר: החוקים שאנחנו מחוקקים והתקנות וכל הדברים זה לבני אדם ולא שבן אדם משרת את האינטרסים שלנו.
סופה לנדבר: פה האינטרס הוא כלכלי נטו, ואני חושבת שאתם הייתם צריכים לחשוב על זה שנכנסים לבניינים האלה אנשים מבוגרים, אין להם כסף, הם חיים מתחת לקו העוני וצריכים לחשוב יחד איך להקל, ובגלל שאתם, לפי מה ששמעתי מהמהנדס, חסכתם כמה אלפי דולרים---
אורה חריש: מה ההבדל?
אורה חריש: ההתקנה, כל המערכת וכל הצנרת היא אותו דבר.
סופה לנדבר: אנחנו שמענו משהו אחר.
אורה חריש: תראי, אנשים נכנסים כשהם מתפקדים והם עצמאים, אבל בואי לא נשכח שהתפקוד הולך ויורד.
אורה חריש: העובדה היא שברוב הבתים יש מטפלי בית ויש אנשים שזקוקים לעזרה, לכן אם היה גז, זה ממש לא בטיחותי במקום הזה.
סופה לנדבר: אז הייתם צריכים לחשוב מה לעשות כדי שלאנשים---
אורה חריש: עושים, עשו מערכת גז לבישול.
סופה לנדבר: את יודעת שזה דומה למה שקרה במלחמת לבנון השנייה.
סופה לנדבר: כאשר כולנו חשבנו על בני אדם, אבל הבלגן שקרה במדינת ישראל זה ביזיון לכל המדינה ולכל אזרח מדינת ישראל.
סופה לנדבר: כאשר העורף היה צריך לתפקד ואנחנו שמענו כאן.
סופה לנדבר: נציגת משרד הקליטה אמרה לי 'יש לנו פקודות לאנשים'.
סופה לנדבר: אמרתי 'איזה פקודות?', אמרה, 'דרך אינטרנט', אמרתי 'אבל את מתארת לעצמך בן אדם שיורד למקלט, איזה אינטרנט?
סופה לנדבר: על מה את מדברת?
סופה לנדבר: אין שם אוכל, אין שם אוויר, אין שם שום דבר'.
סופה לנדבר: זה דברים לא אנושיים, דברים בלי מחשבה, וכאשר עושים דברים בלי מחשבה, זה מה שקורה, אנשים נופלים בין הכיסאות בלי טיפול ואני חושבת שזה לא בסדר.
סופה לנדבר: מר חביב קצב, תשמע, אנחנו ניפגש איתך עוד שבוע וחצי.
סופה לנדבר: אני חושבת שזה סביר ותפתור לי את הבעיה, כמו שאתה יודע לפתור, בגלל שאם אנחנו לא נפתור את הבעיה, אני אצטרך לפנות למבקר המדינה ואני לא מאיימת, אבל אז אנחנו נצטרך להיפגש באינסטנציה אחרת.
סופה לנדבר: אנחנו פותחים את הישיבה.
סופה לנדבר: קיבלנו כמה פניות בכמה נושאים אותם נציג, אבל לפני כן נבקש את יניב רונן שיסביר לנו מה למד כאשר הכין לנו את הדיון בישיבה.
יניב רונן: הפניות עוסקות בשני עניינים עיקריים כאשר העניין הראשון הוא חיוב אוטומטי לשיחות משיבון.
יניב רונן: כאשר אדם מתקשר למכשיר סלולרי, אחרי מספר צלצולים – במקרה אחד, או אם המכשיר סגור ולא זמין במקרה שני – הוא מועבר למשיבון סלולרי שקיימים ברוב המכשירים, למרות שיש אנשים שמבטלים אותם.
יניב רונן: ברגע שהמשיבון אומר שלום, אותו אדם מחויב בתשלום, גם אם הוא לא השאיר הודעה.
יניב רונן: בעניין הזה נערכו כבר כמה ישיבות בוועדת הכלכלה של הכנסת שעסקה בזה, ואחת הישיבות שהתקיימה ב-22 נובמבר 2005, הציע צוות של משרד התקשורת שלוש חלופות.
יניב רונן: החלופה הראשונה אמרה ששיחה שאורכה פחות משלוש שניות לא תחויב בכלל.
יניב רונן: החלופה השנייה אמרה שתינתן ליוזם השיחה לסיים את השיחה בצורה כזו שתושמע לו הודעה מקדימה.
יניב רונן: החלופה השלישית הייתה ששיחות שמחויבות לפי דקה, מי שהיה במערכת שנייה או שתיים, לא יחויב בדקה אלא ב-12 שניות, אם השיחה הייתה פחות מ-12 שניות.
יניב רונן: מתקיים תהליך שימוע בין משרד התקשורת לבין חברות הסלולר והמלצת משרד התקשורת – צוות בראשות דוקטור אסף כהן, סמנכ"ל בכיר במשרד – שבכל כניסה למשיבון תהיה הודעה מקדימה של שלוש שניות.
יניב רונן: מי שיבחר לא להשאיר הודעה, לא יחויב בתשלום.
יניב רונן: ההמלצה הזו מחכה להחלטת השר.
יניב רונן: העניין השני בו אנחנו עוסקים הוא נושא התעריפים.
יניב רונן: מסתבר שאנשים לא מודעים לתעריפים שעומדים לרשותם בחברה, והרבה פעמים הם לא יודעים כמה הם משלמים ולא יודעים שבזמן שהם משלמים תעריף מסוים, יש לרשותם מסלולים הרבה יותר אטרקטיביים שגם יחסכו להם כסף.
יניב רונן: עבודה שנעשתה בתחום הזה היא תקן שהזמין משרד התקשורת והוכן במכון התקנים, נכנס לפני כשנה, תקן 5262, שמחייב את החברות לתת בחשבון פירוט לגבי התעריפים המשולמים, והדבר הזה אכן מתבצע.
יניב רונן: הבעיה היא שגם אם האדם יודע כמה הוא משלם, הוא לא יודע על האפשרויות המגוונות שלו לשלם תעריפים יותר אטרקטיביים.
סופה לנדבר: הגיעו אלינו פניות רבות והפניות מדברות על כך שלאחר שבחרתי בחברה סלולרית מסלול מסוים, זה תלוי בכך ששנתיים אני במסלול הזה.
סופה לנדבר: בזמן שאני במסלול מסוים, חלים בחברה שינויים, כמו הוזלת שיחות, אבל אני כלקוחה לא יודעת על כך.
סופה לנדבר: פנתה אלינו אזרחית שסיפרה לנו שבזמן שהיא הגיעה לחברה ואיימה לעזוב אותה, אם לא ישנו לה את המסלול, היא התחילה לשלם שליש מהסכום ששילמה קודם לכן.
סופה לנדבר: אני חושבת שדבר כזה לא יכול להיות.
סופה לנדבר: אני חושבת שחברה שצריכה לשרת את הציבור, משרתת רק את חשבון הבנק שלה.
סופה לנדבר: לכן אני רוצה לדעת איך מתקבלים השינויים, מי במשרד התקשורת עוקב אחרי השינויים, מי צריך להסביר לציבור ואיך זה נעשה היום, כאשר בחרתי מסלול ואני רוצה לשנות אותו.
סופה לנדבר: אני מבקשת ממר חמי אריאל על הבעיה בה הוא נתקל ומדוע הוא פנה אלינו.
חמי אריאל: במשך שנים רבות, עד לפני כאר
חמי אריאל: בעה חודשים, מצאתי את עצמי משלם לאחת החברות הסלולריות 97 אגורות לדקה.
חמי אריאל: לפני כארבעה חודשים ניסיתי להבין למה אני מדבר כל כך מעט ומשלם כל כך הרבה.
חמי אריאל: מעולם לא פנו אלי מחברת הסלולר ואמרו לי שאני משלם מחיר שבעליל הוא לא מוסרי וכי קיימת אפשרות לשנות לי את התעריף, כך שאשלם מחיר סביר.
חמי אריאל: הייתי צריך לנבור בנבכי האינטרנט כדי להבין איך חברת הסלולר מתעללת בחשבון הבנק שלי.
חמי אריאל: לא הצלחתי לקבל תשובה למה אף אחד בחברות לא עוסק בשמירה על הלקוחות.
חמי אריאל: אני הלקוח שלהם, והשאלה למה הם לא דואגים שאהיה מרוצה בעתיד.
חמי אריאל: הרגשתי מנוצל.
חמי אריאל: יש מחויבות הדדית בין החברה ללקוח והאחד צריך לשמור על האינטרסים של השני.
חמי אריאל: אני משתמש בשירותים של החברה והיא צריכה לספק לי אותם במחיר הוגן ולאורך זמן.
חמי אריאל: לא יתכן מצב שמצד אחד יתפסו אותנו וינעלו אותנו בכל מיני התחייבויות ארוכות טווח, ומצד שני לא יעמדו מאחורינו ויוודאו שהמחירים שאנחנו משלמים הם מחירים הוגנים לאותה תקופה בה אנחנו משתמשים בשירותים שלהם.
סופה לנדבר: כמה אתה משלם היום?
חמי אריאל: הלכתי לבדוק בחברות אחרות מה הן היו גובות ממני, ובאותו רגע כמובן נפתחה התחרות.
חמי אריאל: חברה אחרת הורידה את המחיר ל-49 אגורות לדקה ראשונה ו-39 אגורות לדקה שנייה, ואילו החברה שאני נמצא בה – מיד וללא היסוס – הורידה את המחיר גם היא למחיר הזה.
חמי אריאל: אני מרגיש מרומה.
סופה לנדבר: מה הסכום שאתה משלם לחודש בממוצע?
חמי אריאל: ההפרש בממוצע של החשבונות שלי הוא מעל מאה שקלים בחודש.
חמי אריאל: כשהתחלתי ללמוד את הנושא, הבנתי שקיימת עמימות, והיא מכוונת, בכל הפרסומים של החברות.
חמי אריאל: אין שום שפה שמחייבת את כל המפעילים לדבר בה כאשר מציגים תוכניות.
חמי אריאל: כל חברה מציגה את זה במלים אחרות, ולקוח שמנסה להשוות בין חברה אחת לשנייה, לא מבין מה קורה כי הוא לא מבין את השפה בה מדברים אתו.
חמי אריאל: לדעתי משרד התקשורת חייב לפרסם את התעריפים בפורמט אחיד, כך שבן-אדם יוכל לשבת, לקרוא ולהבין מה כל חברה מציעה.
חמי אריאל: במקרה אתמול הסתכלתי באתר של אורנג' וראיתי ששם יש תוכנית שנקראת חבילת ערב, לפיה אתה מדבר בערב.
חמי אריאל: כתובה שם שורה בה נאמר שהמחיר לדקה שנייה, בחבילת דקה שנייה, יהיה כמו דקה שנייה.
חמי אריאל: כשדיברתי עם הנציגה בשירות הלקוחות היא אמרה לי שהיא לא יודעת מה הכוונה, אבל לפי דעתה בטח לא התכוונו למה שכתוב כאן.
חמי אריאל: יש להם באמת איזו תוכנית שנקראת דקה שנייה, שם המחיר יורד מ-65 ל-45 אגורות.
חמי אריאל: בתוכנית שאני ניסיתי להצטרף אליה, דקה עולה 19 אגורות.
חמי אריאל: אני שואל אם אני שייך לתוכנית של הדקה השנייה, ומצטרף לחבילה של ה-19 אגורות, האם אני משלם 45 אגורות לדקה שנייה?
חמי אריאל: אין אפשרות להבין למה הם מתכוונים.
חמי אריאל: אני מצטער לומר את הדברים כך, אבל לוקחים אותנו ומגדלים אותנו כמו שמגדלים פטריות ופטריות מגדלים בחושך ומאכילים בזבל פרות.
חמי אריאל: ראיתי שבנושא הזה קיימת אפלה גדולה ומכוונת.
סופה לנדבר: אנחנו נשמע את משרד התקשורת והחברות שיאמרו לנו מה הם עושים למען הלקוח, איך אתם גורמים להם להיות מרוצים, איך אתם מחליפים את המסלול, איך אתם מודיעים לאנשים על השינויים השונים.
סופה לנדבר: כפי שאמרתי בפתיחת הישיבה, אנחנו דנים בחברות הסלולריות שמשנות את התעריפים לאחר שהאזרח בחר מסלול מסוים, וכאשר הן מחליפות את התעריפים, חלים שינויים במחיר אבל הן לא מודיעות ללקוח, כך שבמשך שנתיים הוא משלם את המחיר הגבוה ביותר, וזאת למרות השינויים שחלו בחברה.
סופה לנדבר: אנחנו חושבים שזה לא הוגן.
סופה לנדבר: בנוסף לכך, כאשר שיחה מועברת למשיבון, האזרח לא יודע שגם על זה הוא משלם.
סופה לנדבר: לדעתנו הלקוח לא צריך לשלם עבור שיחה שלא מומשה.
סופה לנדבר: אזרחים רבים לא יודעים איך לחפש באינטרנט, איך להשוות את המחירים, ולא עושים מחקר על תעריפים שונים, מחקר שלא צריכים לעשותו.
סופה לנדבר: כולנו יודעים שהלקוח צודק ותמיד צריך לשרת אותו בצורה הגונה, נוחה ונעימה.
יעקב מרגי: מעבר לזה, צריך להיות כלכלן כדי להחליט מאיזו חברה לקבל את השירותים.
סופה לנדבר: השפה בה פונות החברות ללקוח היא שפה קשה והלקוח לא תמיד יכול להבין את ההסברים.
סופה לנדבר: אנחנו נתחיל לשמוע את החברות הסלולריות וחברת סלקום תהיה הראשונה.
סופה לנדבר: אני רוצה להבין מה המסלולים הקיימים היום בסלקום, מה המחירים במסלולים, מה אתם עושים כאשר אדם בחר את המסלול, איך אתם מסבירים לו שיש תעריפים מוזלים וכולי.
צ'יקו דורי: אני לא אכנס למחירים, כי זה לא תחום עיסוקי.
צ'יקו דורי: מעבר לזה, יש מסלולים רבים שהחברה מציעה, בין אם זה מסלול שהוא על-פי מקטעי חיוב של 12 שניות, בין אם זה על-פי מקטעים של דקה ראשונה יותר יקרה ושנייה יותר זולה, בין אם זה שמרוויחים על שיחה נכנסת, בין אם זה שאתה קונה כמות מסוימת ורוכש אותה מראש.
צ'יקו דורי: כאמור, יש הרבה מאוד מסלולים.
צ'יקו דורי: הלקוח עצמו, הוא זה שבוחר מה מבין כל המסלולים מתאים לו.
צ'יקו דורי: אני לא רוצה להגביל את כל המסלולים למסלול אחד, שלחלק מהלקוחות זה אולי טוב, אבל לחלק מהלקוחות זה פחות טוב.
סופה לנדבר: איך אתה עוזר לי לבחור את המסלול?
צ'יקו דורי: המכירה נעשית בשתי דרכים עיקריות: דרך אחת היא באמצעות הטלפון, כאשר יש נציגים שיושבים מאחורי קו טלפון ומסבירים ללקוח - ברגע שהוא מתקשר ומבקש לקנות מכשיר - כל מסלול שעומד לרשותו, על-פי המאפיינים שהוא אומר שהוא רוצה.
צ'יקו דורי: מעבר לזה, יש לחברת סלקום כמה עשרות מרכזי שירות שלה ועוד כמה מאות משווקים ברחבי הארץ, שבכל אחד מהם אפשר לשבת עם אותו מוכר או נציג ולקבל את כל המידע.
צ'יקו דורי: ברגע שהלקוח מצטרף – לדוגמה לתוכנית של דקה ראשונה יקרה יותר ושנייה זולה יותר – אנחנו נותנים ללקוח דף - מעבר לחוזה עצמו שבו כמובן כתובים הרבה דברים ולכן יש לו אולי קושי לראות את כל הפרטים הקטנים – שמסכם את הדברים העיקריים.
צ'יקו דורי: הנושא שמודגש בצורה המהותית ביותר בדף הזה הוא הנושא שהוא מחויב בדקה הראשונה על-פי מקטע של שישים שניות, וזה כחלק מהרצון של החברה להיות הכי טובה ללקוח לצורך הבחירה שלו.
צ'יקו דורי: מהרגע שהלקוח בחר, הצטרף לתוכנית מסוימת, לתקופה מסוימת או בלי תקופה מסוימת, סלקום בעצם מפרסמת ללקוחות שלה – כמו לכל הציבור הישראלי – את התנאים.
צ'יקו דורי: סלקום, ואני מניח שגם יתר חברות הסלולר, מהמפרסמים הגדולים במדינה.
צ'יקו דורי: כשבודקים את ההשקעה בפרסום במדינה, רואים שאולי מעבר לאיזה יצרן מזון כזה או אחר, חברות הסלולר הן החברות שמשקיעות הכי הרבה כסף בפרסום.
צ'יקו דורי: הפרסום בא כדי לזכות בכמה שיותר לקוחות.
צ'יקו דורי: אנחנו מפרסמים באמצעי התקשורת, בטלוויזיה, בעיתונות, ברדיו, כל מבצע שאנחנו רואים צורך לנכון לפרסם אותו לציבור.
צ'יקו דורי: כפי שלקוח של חברה מתחרה יכול לראות את זה ולהחליט שהוא רוצה לעבור לסלקום, כך גם לקוחות סלקום יכולים לראות את זה ולהחליט שהם רוצים לשנות את התוכנית.
צ'יקו דורי: אפשרות אחרת היא להגיע למאות נקודות המכירה, שם אפשר לקבל את המידע על כל מבצע חדש, אבל לאלה שבבית יש פתרון נוסף והוא האינטרנט.
צ'יקו דורי: אמר כאן מר אריאל שהיה קשה למצוא את המידע.
צ'יקו דורי: אני לא יודע איך זה בחברות אחרות, אבל לסלקום יש אתר שאפשר להיכנס ולראות איזה מבצעים עומדים כרגע על הפרק.
יעקב מרגי: הרבה חברות עשו את זה, ויכול להיות שגם אתם עושים.
יעקב מרגי: אם אני רוצה לעשות ביטוח פנסיוני, יש היום את חברות הביטוח שיש להם יועצים פנסיונים.
יעקב מרגי: השאלה אם אתם כחברות סלולר יכולים לייעץ ולספק ללקוח את המסלול הכי חסכוני.
צ'יקו דורי: אני לא יודע אם זה מתבצע בצורה כזאת, אבל אותו לקוח שרוצה לדעת איזה מבצעים עומדים לרשותו, יכול להתקשר.
יעקב מרגי: היום הגענו למצב שמכשיר הטלפון של בזק כמעט ולא שמיש כי הטלפון הסלולרי הוא נייד והאדם הולך אתו לכל מקום.
יעקב מרגי: אני לא מצפה מאמי, שהיא בת 76, שהיא תתחיל לעשות חשבון וניתוחים כלכליים או שתטלפן למוקדנית שלך כאשר אז היא צריכה לעבור שבע תחנות עד שהיא תגיע אליה.
יעקב מרגי: השאלה אם אתם יכולים להתאים את המסלול ללקוח.
יעקב מרגי: אני מבקש מיושבת-ראש הוועדה שבאחד הסעיפים לסיכום הישיבה הוועדה תקרא שהחברות יפעלו לפי תקן.
יעקב מרגי: אנחנו לא בשלבי הרצה של החברות, אלא היום הן לוקחות שמונים אחוזים מהכלכלה הישראלית.
יעקב מרגי: האזרח יכול לבקש ייעוץ בנושא הזה והייעוץ הזה צריך להינתן לו.
צ'יקו דורי: ייעוץ ניתן, אבל השאלה איזו רמת ייעוץ.
צ'יקו דורי: האזרח מקבל שיווק, אבל הוא מקבל גם ייעוץ על-ידי נציגי שירות הלקוחות, ובעיקר במרכזי השירות לשם הוא בא ומביא את החשבון על-מנת לבדוק אותו יותר לעומק.